Continua la programació de Setembre Sefardita este cap de setmana amb un tast de vins i una actuació musical
13 de setembre 2022

La programació de Setembre Sefardita continua este cap de setmana amb el tast de vins kosher, el divendres 16 a les 19.00 hores en el restaurant Cyrus Dad de Port de Sagunt, oferit per Aula Vinícola i el dissabte 17 a les 20.00 hores, amb l'actuació musical _Rituales del Amor y el Poeta Enamorado Ibn Gabirol_, que tindrà lloc en el Centre Cultural Mario Monreal de Sagunt.

L'activitat del dissabte és el nou treball del grup Evoéh i posa en valor la multiculturalitat pròpia del patrimoni espanyol reinterpretant els cantares de noces sefardites a través de veus i sons de la tradició sefardita, i la importància de la dona en la seua transmissió a través dels temps.

El dissabte 24 a les 12.00 hores, es realitzarà en la Via del Pòrtic una Xarrada amb exhibició d'instruments sefardites, i a les 20:00h, en el Centre Cultural Mario Monreal de Sagunt tindrà lloc l'actuació musical musical _La mujer, custodia de la tradición Sefardí_. Tot a càrrec de Jota Martínez.

D'altra banda, tots els diumenges del mes a les 10.30 hores, té lloc el joc en equip _Descobrix la jueria_ que obsequiarà a cada equip amb una clau sefardita i un diploma al guanyador. Esta activitat és gratuïta, es reserva en la web de turisme i el punt de trobada és l'oficina de turisme de Sagunt.

En este sentit, al llarg del mes de setembre s'estan oferint diverses activitats com a rutes nocturnes per la Jueria de Sagunt, conferències, gastronomia i productes sefardites, jocs o concerts de música sefardita en una extensa programació elaborada per la Delegació de Turisme de l'Ajuntament de Sagunt, en col·laboració amb la Xarxa de Jueries d'Espanya Camins de Sefarad i diversos establiments adherits al sistema de qualitat SICTED Sagunt. Amb esta iniciativa es pretén fer un pas més en l'aposta per la promoció de la cultura jueva en tota la seua extensió.

![](/media/srmpoxpv/evoeh-val.jpg?width=600.86859688196&height=850)

*   [](http://www.facebook.com/sharer.php?u=https://aytosagunto.es/va/actualitat/continua-la-programacio-de-setembre-sefardita-este-cap-de-setmana-amb-un-tast-de-vins-i-una-actuacio-musical/ "Facebook")
*   [](http://twitter.com/share?url=https://aytosagunto.es/va/actualitat/continua-la-programacio-de-setembre-sefardita-este-cap-de-setmana-amb-un-tast-de-vins-i-una-actuacio-musical/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-la-programacio-de-setembre-sefardita-este-cap-de-setmana-amb-un-tast-de-vins-i-una-actuacio-musical/ "Linked In")
*   [](mailto:?body=https://aytosagunto.es/va/actualitat/continua-la-programacio-de-setembre-sefardita-este-cap-de-setmana-amb-un-tast-de-vins-i-una-actuacio-musical/)